LidanRubinov/Halacha-QA huggingface dataset:
שאלה: בנוגע לעוד תשובה: בקשר לשאלה- שאלתי אותה: של מי בדיוק המדבקות?- של כל המשפחה הם צריכים או לא צריכים את המדבקות?- לא צריכים, בגלל זה נתתי לך אותם. החזרת המדבקות והכסף התקבלו או לא?(שאלתי רק המדבקות בלי הכסף)- לא יודעת והיא אמרה שהם זרקו כל מיני מדבקות וגם של יוגיו (מה שהביא הביאה לי) ושהיא נתנה לי את המדבקות הדבקתי אותן על שקופית, ושמורידים את המדבקות הן ניקרעות כנראה, אז אולי בגלל זה הם זרקו? כתבתי לה אם זה ר והיא כתבה לי כן. אז אני לא צריכה לעשות משהו, נכון.? שבת
תשובה: הכל ר!
שאלה: שם לתינוק: כבוד הרב לפני כמה ימים פניתי אלייך בשאלת שם בני. איך כיוון שנולדו לי תאומים, עליי לבחור גם לתאום השני ולא מצאתי עדיין. לאחר שעברתי על השמות מן התנ"ך, מצאתי שני שמות שמוצאי חן בעיניי איך אני מתבלטת רבות. השמות - יואב ויהונתן.
תשובה: השם יהונתן עדיף ללא ספק. להלן שני קישורים בשבח השם ובענין יהונתן יונתן
שאלה: חילול ה : חילול ה זו עשיית מעשים שבעיני העם ובני האדם ייחשבו כחילול ה -איך הדתיים האלו מתנהגים?? וכו או שחילול ה זה עשיית מעשים מנוגדים לרצון ה בלי קשר להסתכלות ההמון
תשובה: לימוד מדוקדק של דברי הרמב"ם בהלכות יסודות התורה פרק ה מלמד יש אכן שני מעגלים של חילול השם. בהלכה י  הוא מדבר על חילול השם הנוצר מעצם עשיית מעשים המנוגדים לרצון האלוקי, לא בשל פיתוי היצר אלא בשל המרד. כל זה לא קשור כלל לשאלה הציבורית. בהלכה יא הוא מדבר על חילול בשם בעיני הבריות. ואם רוצים להאריך בתחום ניתן ללמוד את המאמר: וכמובן שזהו תחום שראוי להחמיר בו מאוד מאוד.
שאלה: תספורת ראשוננ: אני ואבי הילד שלי גרושים. הוא מגיע ממשפחה דתית מורוקאית ואנחנו חילוניים ( כולנו בקשר ממש טוב). בגיל 3 הם מתכננים לעשות טקס חגיגי בבאבא סאלי לכבוד התספורת הראשונה. אין לנו שום מושג לגבי הטקס ורציתי לשאול, מה התהליך של הטקס מה תפקידי האם בטקס, במה נהוג להתלבש ולהלביש את הילד. האם נהוג לשים כיבוד? ואם כן האם זה בסגנון שולחן מתוקים? אנחנו קצת חרדים מהלא נודע במיוחד המשפחה שלי. כשאני שואלת שאלות את משפחתו ואותו הן נענות בדרך כלל " אל תדאגי נדאכ להכל" אבל זה לא כל כך מספק אותי ונראה לי שאין להם מושג שאני ומשפחתי נהייה עדים לטקס זה בפעם הראשונה ועוד של הבן שלי. אשמח לכל תשובה, הכנה והדרכה. מראש!
תשובה: לשואלת וסליחה על העיכוב. זהו מנהג שאין לו כללים ברורים וטקס מסודר. יש כל מיני מנהגים אצל אנשים וקהילות, אבל אין כאן משהו מחייב, כיון שכל החלאקה אינה חיוב. לכן צריך לשאול שוב אצל המשפחה ולבקש להיות שותפים או לפחות מיודעים מה הולך להיות. ראי גם וכן אפי קיציס
שאלה: כשרות פררו רושה: פררו רושה שנקנה בברצלונה מה דינו? מיוצר באיטליה. מראש
תשובה: אנו לא ממליצים לרכוש מוצר ללא כשרות.
שאלה: אמונה?: לאחרונה הפסקתי לשמור שבת. כי כבר לא ראיתי סיבה להאמין, יש לי כ"כ הרבה שאלות על עצם הקיום ואמונה (עיוורת לעיתים) בקב"ה. אך חוסר השמירה גם אינה נוחה, היא מוזרה לפעמים ודורשת הסתגלות. אני כ"כ רוצה להאמין שיש מי שמעלינו, מי שמורה לנו את הדרך, הורה, אך עם כל מה שקורה בזמן האחרון (כחצי שנה) אני כבר סקפטית. אני בכלל לא יודעת מה אני שואלת אני יותר פורקת מאשר שואלת. אני לא רוצה המלצות על ספרים כי אני לא אקרא, אני לא רוצה להיתווכח עם מרצה. פשוט. לא יודעת, אני רוצה תשובות. - איך אנחנו יודעים שאלוקים קיים? -איך אנחנו יודעים ואלוקים כתב את התורה? -איך אנחנו יודעים שאנחנו לא פה לבד בעולם הזה? האדם והטבע? אנונימית.
תשובה: בשאלה שלך את משתקפת כאדם מאמין מאוד: "אני כ"כ רוצה להאמין שיש מי שמעלינו, מי שמורה לנו את הדרך." עם זאת משהו מעיק עליך ומקשה עליך להאמין: "עם כל מה שקורה בזמן האחרון (כחצי שנה) אני כבר סקפטית". אני משער שבחצי שנה האחרונה קורים לך באופן אישי דברים קשים. דווקא בגלל שאת מאמינה מאוד באלוקים ובהשגחה שלו על כולנו, את כנראה מאשימה אותו או כועסת עליו - מתוך כך מתרחקת ממנו. יש לך שאלות, אבל עליך לבדוק את עצמך, האם תשובות הגיוניות ימלאו אותך אמונה? אני מציע לך לברר זאת עם עצמך מפני שנוכחתי שקשיים באמונה, לא מתחילים בשכל אלא במשהו יותר אישי ורגשי: יש מי שהחיים הקשים שלו מביאים אותו לכעוס על אלוקים ולהתרחק ממנו. יש מי שנמצא בחברה קלילה, הוא נהנה לזרום בקלילות לבלות וליהנות, כך מתרחק מהרצינות של שמירת תורה ומצוות. יש מי שנפגע מאדם שמייצג עבורו את האמונה: הורים, רבנים, מורים ומנהלים. יש מי שגדל בקהילה דתית והקהילה זלזלה והשפילה אותו. נראה לי שבירורים רגשיים אודות אמונתך יקדמו אותך הרבה יותר מאשר תשובות שכליות. עם זאת אני מצרף קישור לדיונים הגיוניים שהבאתי בעבר
שאלה: ציון שלושים לפטירת אב: אנחנו אשענזים ורציתי לדעת איך מצינים שלושים לפטירת אבי
תשובה: עיין בקישורים להלן
שאלה: שתילת אלוורה: יש לי בגינה הביתית צמח אלוורה שמסביבו צומחות אלוורות קטנות. האם מותר לי בשלב זה להוציא את שיחי האלוורה הקטנים ולשתול בגינה אחרת או באדניות?
תשובה: ב"ה, מותר, זה לא עץ מאכל.
שאלה: בחירת שם לבת: הריון ראשון והייתי מאוד רוצה לקרוא לבתנו אמילי על שם סבתי, בן זוגי רוצה לבחור שם יהודי לבת. האם יש שם קרוב לשם אמילי שמוזכר ביהדות. אשמח לקבל תשובה אני יודעת שזה מאוד חשוב לבן זוגי ומאוד חשוב לי. על שם הבת לא הייתי רוצה לחיות במחלוקת
תשובה: השם  אמילי  הוא שם לועזי מובהק. שם נפוץ מאוד בארה"ב. נכון יותר להעניק לבתך שם עברי. ניסיתי ולא הצלחתי למצוא שם דומה (אינני מתיימר להיות יצירתי במתן שמות). אני פונה אל קוראי האתר - אולי יוכלו להציע לנו שם מתאים. מזל טוב בעז"ה!
שאלה: כשרות: בוקר טוב. רציתי לדעת האם המוצרים הנ"ל כשרים. ואם אפשר בבקשה אתר שמרכז את המוצרים שכשרים בחו"ל ושוקלד
תשובה: אין אנו ממליצים לרכוש מוצר ללא כשרות
שאלה: שם לבן שיוולד בע"ה בקרוב: אני בהריון מתקדם בע"ה ומין היילוד זכר. רציתי לשאול: בעלי בא ממשפחה קטנה מאוד-חלק גדול נספה בשואה. אנו מעוניינים לתת לבן שיוולד בע"ה שני שמות-שם אחד ששנינו מאוד אוהבים ושם נוסף על שם הסבא של בעלי. יש לציין כי הבן שלנו שיוולד בע"ה הוא הנכד ממין זכר הראשון במשפחה ומלבדנו אף אחד לא נושא את שם המשפחה-לבעלי שתי אחיות ובן דוד שאין לו ילדים. השאלה: האם זה ר לתת שני שמות? הסבא רבא נפטר בגיל צעיר ממחלה. ושאלה נוספת? אחות של בעלי קרואה גם היא על שם הסבא אך לא בשם המדוייק מעצם היותה אישה. האם זה ר לקרוא גם לילד על שמו? אני מאוד אוהבת את המשפחה של בעלי ומעוניינת לעשות להם כבוד. על ההתייחסות
תשובה: יש המסתייגים ממתן שם של מישהו שנפטר צעיר. הפתרון הוא - להוסיף שם שני שיש בו מעין תיקון. לדוגמה אם שם הנפטר היה  שמעון  יקראו לתינוק  שמעון חי  וכד. יש גם משנים מעט - מעקיבא לעקיבה, מישעיהו לישעיה וכד. הוספתי כאן שתי תשובות מפורטות בנושא ואני ממליץ לכם לעיין בהם:
שאלה: כיבוד חמי בקידוש ובהבדלה: לרב, רציתי לשאול באם חמי מגיע אלינו לשבת הביתה האם יש חובה או מנהג לעניין לכבד אותו בקידוש על היין בערב שבת ובשבת. אותה שאלה לגבי ההבדלה. האם יש הבדל בתשובה באם חמי הוא רב.
תשובה: אין בכך שום חובה או מנהג. אני מציע לשאול אותו אם הוא מעוניין לקדש או להבדיל אם הוא מעוניין תן לו בשמחה. ברכה והצלחה. ירון דוראני.
שאלה: זמן קריאת שמע לנשים: רציתי לדעת האם נשים חייבות בזמן קריאת שמע של גברים או שנשים יכולות להתפלל קריאת שמע גם אחרי 10:30.
תשובה: ב"ה, נשים פטורות מקריאת שמע אבל ראוי להן שיקראו ויקבלו עול מלכות שמים. דני ארגמן
שאלה: זיווג עם מישהי מיוחדת: קודם כל, אני רוצה להבהיר שהשם(כמובן)והגיל הם בדויים לחלוטין מכיוון שלא רציתי שידעו את פרטיי האישיים. בכל אופן, לשאלה- הבחנתי במישהי שמוצאת חן בעיניי מאוד, אבל היא גדולה ממני במספר שנים, לא הפרש משמעותי מאוד אבל גם לא קטן. אני יודע שבחברה הדתית מעדיפים שהגבר יהיה גדול מהאישה, האם עליי להפסיק לחשוב עליה בתור זיווג אפשרי בגלל הפרש הגילאים? דבר נוסף, האם יש סגולה כלשהי למציאת זיווג מסוים, מישהי מסוימת?
תשובה: ב"ה, אין משמעות לכמה שנים הפרש העיקר ששניכם בוגרים, אין סגולות, צריך להשתדל ולחפש. דני ארגמן
שאלה: שם פרטי ושם משפחה:. נולדתי בשם יעקב ב - אך כל חיי קוראים לי קובי בנוסף אני רוצה להחליף את שם משפחתי לי לאישתי ולבנותי. לא מתחברים לשם וגם לא אוהבים אותו. אני צריך עצה מה לעשות ואיך לשנות את שם המשפחה ומה לעשות עם שמי הפרטי? אני מעדיף שיקראו לי קובי אבל אני יודע שהשם שנתנו לי בברית הוא הקובע ואי אפשר לשנות אותו.
תשובה: קובי  הוא כינוי חיבה ליעקב. אין כל בעיה שבחברה יקראו לך קובי. על השם  יעקב  תקפיד רק באירועים הלכתיים: כאשר אתה עולה לתורה או אם אתה עד בחתונה או אבי החתן או הכלה ברישום הכתובה של בנך או בתך. באשר לשינוי שם משפחה, אבקש לציין בפניך את עמדתי הערכית: אני באופן אישי לא בעד החלפת שם משפחה (למרות ששם המשפחה שלי הוא גרמני לחלוטין) מפני שאני רואה בכך את החיבור לדורות הקודמים. כאשר אתה מחליף את שם המשפחה שלך אתה מתנתק מעט ממשפחת ב - תן דעתך על כך. מכל מקום רבנים רבים החליפו שם משפחתם לשם עברי, כך שאין בכך קושי הלכתי. תבחר שם עברי שיש לו משמעות טובה ומשפחתך מתחברת אליו (יש מקום לבחור שם בתיאום עם אחיך - אם תבחרו שם משותף לכולכם, ישאר הביטוי של הקשר המשפחתי שלכם).
שאלה: שינוי שם: לכבוד הרב. שמי: נופית. שם אמי: תקוה. תאריך לידתי: י"ח תמוז התשמ"ח. מזה שנים שאני חשה בתקיעות מסוימת בחיי ואף בחולשה גופנית. הציעו לי להחליף שמי לשם המסתיים באות ה. אני מתלבטת ורוצה לדעת האם כדאי, מהן ההשלכות ואלו הצעות יש לכבוד הרב ספציפית אליי. יש לציין שברוך השם אני בעלת תשובה מזה תשעה חודשים. אשמח לדעת גם האם הרב רואה לנכון לשנות ומהי האפשרות הכי רמה וטובה בעיני הרב, בין יתר האפשרויות. נופית בת תקוה.
תשובה: אני לא אוהב לתת המלצות לשינוי השם. זה משהו מאוד אישי. אם את מרגישה חולשה אז תזרמי עם מה שאת מרגישה. הייתי הולך בכיוון של שם יותר מסורתי  בעל משמעות. שמך הנוכחי נופית מלשון נוף מדבר על הדר חיצוני שלא ברור שיש מאחריו מהות ולכן אם את לא מסתדרת עימו כדאי לשנות את הנקודה הזו.
שאלה: ביטול אירוסין: לפני כחודשיים וחצי התארסתי עם בחור מקסים, הכל (על פניו) היה נראה טוב, זיווג הגון ומדויק לי. קשר חזק, שנינו הרגשנו שמצאנו את הזיווג הראוי, בילינו כמעט כל יום יחד, התקרבנו, עבדנו על הזוגיות כשעלו מחלוקות. למדנו להכיר האחד את השניה. ככל שהזמן גבר האמון והאהבה והתקשורת בינינו. לטענתו הוא הציע נישואין כי לא היו לו ספקות, אך לאחר כחודש (לפני כשישה שבועות), הבחור התקשר והודיע כי הוא מבטל את האירוסין. יש דברים שמפריעים לו ולפני ההצעה הוא לא חשב על הדברים הפחות טובים בקשר. מיותר לציין, שהודעה זו היתה מפתיעה ומזעזעת עבורי. בשיחת הפרידה הוא היה נראה לי מנותק רגשית, אטום ולא היה מוכן לשמוע משהו אחר ממה שהוא חושב- קיבל את ההחלטה לבדו. עד היום לא ברור לי מדוע ביטל. יתכן וזה קשור לאימו שיש ביניהם קשר מאוד חזק (אך יתכן ואני טועה). יתכן ו"חטף" רגליים קרות ונבהל מקבלת ההחלטה- איני יודעת, הכל השערות. בכל אופן, עברו כמה שבועות ואני עדיין מאוד פגועה ושבורה, מתקשה לתפקד או להוציאו ממחשבותיי, חולמת עליו בלילות. הבחור לא מוכן לתקשורת ולעבודה זוגית, ולא ניסה כלל לפייסני או לבקש את מחילתי. שתי המשפחות בהלם וכואבות את המקרה. אני מרגישה כי הוא הרג את האהבה שהיתה, חיסל את המשפחה העתידית שלנו וריסק אותי לחלוטין. העלבון מציף בתחושת דחייה בלת אפשרית. אנשים פוגשים אותי ובחיוך ענק מלא באושר אומרים לי "מזל טוב כמה שמחנו לשמוע". מה שמוסיף לצער ולכאב. כן, אני יודעת שעדיף עכשיו מאשר לאחר החתונה, אך השכל לא נמצא באותו מקום שהרגש נמצא- שעדיין אוהב את הבחור למרות הכל. המצפן הפנימי מתבלבל, שיקול הדעת שלי התקשה כמטעה. אני מנסה ביותר שלא להקפיד עליו ולאחל לו שהקב"ה יחזיר לו כגמולו. אך זהו ניסיון קשה מנשוא. ברצוני לשאול האם יתכנו שיהיו עלי הקפדות? בספר "בגן האמונה" של הרב ארוש, הוא כותב "אין ייסורין ללא עוון", ואני שואלת האם ביטול החתונה בא עלי כייסורים על עוונות שעשיתי? אני משתדלת להאמין שהקב"ה כל מה שהוא עושה- עושה לטובה, אבל לעתים אני שוקעת לייאוש- וחוששת להישאר רווקה כל חיי (אני בת 30). כיצד ממשיכים הלאה אם לא מחלתי לו? אני תוהה כיצד אכנס לחודש הסליחות עם תחושות קשות על אדם אחר. שהרי שענייני בנאדם לחברו עולים על ענייני בנאדם למקום. אשמח לדעת כיצד ממשיכים הלאה, ומה היהדות אומרת על ביטול אירוסין. סליחה על הטרחה שבקריאת מילותי בשורות טובות ו מראש!
תשובה: ב"ה, את לא חייבת למחול לו, הוא אפילו לא ניסה לפייס אותך. יסורים באים לפעמים בגלל חטאים ולפעמים בגלל רחמים, אם יש אדם שה  חפץ ביקרו אז הוא מביא עליו יסורים יותר קטנים ממה שהיה אמור לקבל במדרש מסופר על רבי יהושוע בן לוי שהתלוה לאליהו הנביא, בתנאי שלא ישאל שאלות, הם התארחו אצל אדם שארח אותם בשמחה, בבוקר קמו ואליהו הנביא הרג א פרתו שממנו היתה פרנסת המארח, לא יכל להתאפק יותר ושאל מדוע? אמר לו אליהו, אדם זה היתה אשתו אמורה למות הלילה ובזכות הכנסת אורחים או זכות אחרת הומתקו היסורים למיתת הפרה. יתכן שה  חפץ ביקרך וריחם עליך ולכן זה לפני החתונה ולא אחרי לידת הילד השני. את יכולה להכנס לחודש הרחמים והסליחות נקיה וברה, לא עשית שום דבר רע, את יכולה לבקש מה  מחילה ואת לא חיבת למחול לבחור. כמובן לפנים משורת הדין אדם יכול למחול גם אם לא מפייסים אבל במקרה שלך זה תהליך שלוקח זמן, לא עכשיו. יום לפני החופה שלך תעמדי מול ה  מוצפת בשמחה ואז תוכלי לומר אני מוחלת. דני ארגמן
שאלה: דגל בשבת: האם אפשר להחזיק דגל ולנופף בו בשבת? למשל בדגל ישראל או דגל של "משיח ".
תשובה: כן
שאלה: גזל זמן בהוראה:! היכן אפשר למצוא הלכה או מאמר בנושא גזל זמן בהוראה. הכוונה היא על כך שמורה נכנס לכיתה באיחור ומלמד עקב כך פחות זמן
תשובה: בהלכות הקשורות לפועלים. לדוגמא: פטרו את הפועלים העובדים אצל בעל הבית מכמה חובות, כי הוא משלם להם על העבודה לפי זמן (מסכת ברכות דף ט"ז עמ  א : "האומנים קוראים -קריאת שמע- בראש האילן ובראש הנדבך." אע"פ שאי אפשר להתכוון לנאמר בקריאת שמע כשנמצאים בגובה האילן או הנדבך של הבניין) וכן בסיפור על אבא חלקיה, שבאו לבקש ממנו שיתפלל על הגשם, לא ענה " " לאלה שבאו אליו, כי חס על ממונו של בעל הבית (תענית דף כ"ג)
שאלה: אבלות: אני בשנת אבל על אבי (עדין ב-30): 1)האם מותר להתעמל-אני מתעמלת בסטודיו בו ההתעמלות משולבת במוסיקה - האם יש חילוק בין 30 לשנה? 2)האם מותר לעשות שיפוץ בבית? השיפוץ נובע בעיקר מרצון להגדיל את הבית בגלל צפיפות 3) האם מותר לקנות ארון בגדים בגלל חוסר במקום אחסנה
תשובה: וברכת ד  מן השמים תנוחמי 1. אם זה לבריאות אפשר להקל. אם יש שם מנגינות שמחות יש לדחות לאחר ל, במנגינות שקטות אפשר בתוך ל  אם זה מאד חשוב ההתעמלות (בריאות וכדו ). 2. אפשר לעשות שיפוץ בבית, בד"כ זה גורם להרבה עגמת נפש. אמנם התוצאה שיש דבר גדול ויפה, אבל אין איסור בכך, ובייחוד שיש בבית עוד דיירים (איש, בנים בנות כ"י) והם אינם באבל. 3. אפשר. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: תיקון חטא: אני מודה לך מראש על התשובה שאקבל בע"ה, זה ממש יעזור לי. אני בת 20, דתיה מבית ב"ה. הכרתי בחור חרדי בן 25. שמרנו נגיעה והכול ב"ה. יום אחד הבחור אמר לי שאני מכשילה אותו בשיחות שלנו. שהוא פוגם. (יש לציין שאין משהו חריג בשיחות שלנו. מילות חיבה, ודיברנו על חיבוקים.). סיימנו את הקשר הזה כי הבנו שהוא בנוי על רגש ולא על התאמה רוחנית. מכאן יש לי 2 שאלות כבוד הרב: 1. עשינו נכון כשבחרנו לחתוך? אנחנו לא מתאימים מבחינה רוחנית כמעט בכלל והרגשתי שהוא רוצה לוותר על דברים ולהתפשר עבורי וזה לא בא בחשבון מבחינתי. 2. בקשר לעובדה שהכשלתי אותו (אני לא יודעת כמה פעמים זה קרה, הוא סיפר לי די מאוחר. ) אני יודעת שהחטא לא רק עליו אלא גם עליי, מה אני יכולה לעשות על מנת לתקן את מה שגרמתי כבוד הרב? ענקית מראש,
תשובה: ב"ה, קשר שבנוי רק על רגש הוא קשר רעוע, כי הרגש מאוד הפכפך, הרגש רק מתלוה לקשר האמיתי של התאמה מבחינות נוספות. האחריות על חטאים היא רק עליו אם הוא מרגיש שהוא מגיע לחטא הוא צריך ללמוד איך מתמודדים עם זה, ואם דברתם דברי חיבה שמביאים להרהור הוא היה צריך להפסיק עם זה מיד ולא להמשיך להנות ולבסוף להאשים אותך. אכן, גם את צריכה להזהר לא לדבר דברים שמעוררים את הרגש החושני בפגישות, גם אם הבן זוג משתף פעולה. דני ארגמן
שאלה: הדרכת חקלאות בשנת שמיטה: לרב לפני כמה חודשים פוטרתי מעבודתי(קורא מונים בחברת החשמל).בזמן הפנוי סיימתי את המטלות האחרונות שלי ויש לי תואר בהוראה.קבלתי הצעת עבודה-הדרכה בחקלאות שיש לי שני אפשרויות בעיר מגוריי,בת ים,בבתי ספר לא דתיים 5 ימים בשבוע,או במזכרת בתיה 3 ימים בשבוע ואולי תוספת של עוד יום בחולון שעבודה שלי תיהיה בבתי ספר דתיים ו או בבע"ח.זאת שנת שמיטה,מותר לי לעבוד בבת ים אם: א.יש הסכם מכירת קרקע לגוי (או איזשהו היתר אחר)? ב.אין הסכם מכירת קרקע לגוי? -יש לציין שזה מאוחר מאוד לקבל הצעות הוראה אחרות מראש יוסי ירושלמי
תשובה: וברכת ד  א. אם אין התר מכירה בקרקע בית הספר, אי אפשר לעבוד בשביעית. אמנם יש הנחיות לחוות ובתי ספר, כיצד לשמור שביעית, אבל צריך לזה הסכמת בית הספר ומנהליו. אם אתה מגיע להסכם עם בית הספר לעבוד לפי הנחיות אלו, אז את רוב הזריעות יש לעשות בששית (עד ראש השנה), ובשנת השמיטה רק תחזוקה (השקאה, ריסוס וכדו ). ב. עדיף ללמד בבתי ספר דתיים, שם אפילו אם יעשו היתר מכירה זה יהיה בגלל רצונם לקיים את ההלכה, והמכירה תהיה כדין, לעומת זאת בבת ים אפילו שתהיה מכירה לא ברור שהיא תעשה מתוך גמירות דעת. על כן נראה שבתי ספר דתיים עדיפים בשמיטה. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: אישי: הרב האם יש היתר בהלכה אפילו למצב מאוד מסוים ומאוד דחוק ליצר קשר אם בת לחברות בגילי(16.5) (לא לשם חתונה)?
תשובה: וברכת ד  התורה מכירה חברות בין בן ובת למטרת נישואין, סתם חברות יש בה סכנות רבות וחששות רבים, וח לא רצו שנכנס לספקות וחששות הלכתיים. אל תביאני לא ליד נסיון ולא לידי בזיון. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: שינוי שם: ילדתי ב 7.6.2014 את ביתי וקראנו לה ליה, החלטנו כי השם לא מתאים לילדה איננו מתחברים אליו וברצוננו לשנותו. השם החדש שנבחר הוא הילי בחרנו שם דומה והוספנו לו בעצם אות נוספת י. נשמע לשמוע דיעה על הנושא. מראש.
תשובה: ראשית, ברכות לרגל הולדת בתכם. אני לא בטוח שאני הכתובת הנכונה לשאול שאלות כאלה, שכן אני מייחס חשיבות מועטה מאוד לשאלה כיצד קוראים למישהו. את עיקר הדמות אני קורא דרך הבחירה, ההתנהגות, המידות הטובות, החיוך, האהבה, הקדושה וכדו    ולא דרך השמות והתאריכים. ברם, אם זה חשוב לכם   אזי קראו לה בשם החדש, ואז תוכלו להפנות את המאמצים שלכם ואת תשומת הלב שלכם לדברים החשובים באמת. והרבה שמחה
שאלה: אבא גוי: היי, אמא שלי יהודיה ואבא שלי ערבי, הם הביאו אותי לעולם בלי נישואין. אני ואמא שלי חוזרות בתשובה. רציתי לדעת אם לאמא שלי יד מחילה על ידי הקדוש ברוך הוא? במיוחד בגלל שהיא חזרה בתשובה, היא עובדת את השם יתברך בשמחה ואהבה. אני מותרת לחתונה אל לא עם כהן, האם ברבנות, כשאגיע עם בעלי לעתיד, יספרו לו שאבא שלי גוי? למה בעצם הנשמה שלי באה מאבא גוי ואמא יהודיה? יש לכך הסבר?
תשובה: וברכת ד  א. אין אנו יודעים ר הנשמות, אבל ברור שרוב גדולי ישראל הגיעו מסבוכי לידה, כנראה שהיו צריכים לקלוט לתוך עם ישראל מדות מאומות אחרות (אברהם, דוד, שלמה וכו ). על כן איננו יכולים לדעת את דרך ה, אבל אנו יודעים שאדם צריך לאמץ תכונות טובות של כל העמים. ב. לגבי אמך, אם עשתה תשובה שלמה דהיינו חרטה, עזיבה, קבלה לעתיד, הרי שזו דרך התשובה שהקב"ה נותן לישראל. ועיקר התשובה היא לתקן את זה החטא להציל בנות שבל תפולנה ברשת של נשואין עם שאינם בני ברית, ולעזור למי שנפלה לצאת מהמבוך. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: ר"ה: למה יוצא ר"ה 3 ימים כבר פעם רביעית בעשור האחרון? הנשים סובלות הכי הרבה מכך. כמה אפשר להעמיס עליהן בישולים וסידורים ולהתענות בבית הכנסת (גם הגברים).? האם בגלל שהתקלקלו הלויים בשיר פעם אחת לפני כ-2000 שנה, אנחנו צריכים לסבול עוד 2000 שנה? ומה עם בל תוסיף? (למזלינו סוכות לא מושפע מכך) אם לאחרונה מצאו הצדקה להתיר לחילי צוק איתן לנסוע בשבת!! (חילול שבת! (דאוריתא). כאן מדובר לבטל יום שני שהוא בניגוד לתורה שדרשה יום אחד בלבד. גם התורה הבינה שחג יותר מיום אחד הופך לנטל קשה.
תשובה: א. אינני יודע לומר למה יוצא בשנים האחרונות הרבה פעמים ראש השנה בדרך זו. לא נראית לי סיבה עמוקה, אלא סיבה טכנית בלבד. ב. אם הדברים מביאים לידי סבל   צריך לשנות אותם. אפשר בהחלט לבשל פחות  אפשר לגייס את כולם ולא רק האמהות אחראיות  אפשר להשקיע מאמץ דווקא בעשיית דברים משמחי לב בימים אלה, ועוד ועוד. ג. לא נראה לי שהכיוון שנבחר בו יהיה לבטל את ראש השנה ביום השני, עד שנחיה במצב של שינוי כולל בכל תחומי הלוח. על כן, בנתיים, נכון יהיה ללכת בדרך המשמחת ולא הכואבת. ושנה טובה טובה
שאלה: מקווה - לוויה ופדיון הבן: הייתי אתמול בלוויה של אדם שאיננו קרוב משפחה - האם אני צריך ללכת למקווה לאחר הלוויה? בנוסף, יש בעוד כשבוע וחצי חגיגת פדיון הבן לאחיין שלי. רציתי לשאול האם עלי ללכת למקווה לפני שאני רואה את התינוק או מגיע לפדיון בגלל שהייתי בבית קברות? בכבוד רב, אריאל.
תשובה: וברכת ד  אין הליכה לבית עלמין מחייבת טבילה, יש שנהגו לרחוץ ידים בצאת מבית עלמין, אבל בודאי שאין חובת טבילה. בברכת התורה והארץ יהודה הלוי עמיחי מכון התורה והארץ
שאלה: לקחת על עצמי משהו: חלמתי חלום שבו רודפים אחריי ומנסים להרוג אותי.בחלום ניצלתי ברגע האחרון והתעוררתי, אמרו לי שזהו מסר ושכדאי שאני ייקח על עצמי משהו הייתי רוצה שתגידו לי מה אפשר לקחת על עצמי שלא יהיה לי כבד מידי כי קצת קשה לי לעמוד בזה ומצד שני גם לא קל מידי כי אולי אם אני יקח על עצמי משהו זה יעהיר לי את המועקה שיש בי כבר הרבה זמן
תשובה: וברכת ד  שאלות כאלו אתה יכול לשאול רק מי שמכיר אותך היטב, מי שלא מכיר אותך לא יכול לתת עצות. בברכת התורה והארץ יהודה הלוי עמיחי מכון התורה והארץ
שאלה: אמונה בעצמך: שאלה שמעסיקה אותי כבר הרבה מאד זמן, ואשמח לתשובה. העניין הוא אמונת אדם בעצמו, אנסה לגעת בכמה נקודות: א. היכולת להאמין בעצמך למרות הנפילות החוזרות ונשנות - איך עושים זאת ולא נשאבים לדיכאון? ב. מה גבול האמונה בעצמך שכאשר עוברים אותו זה נחשב לכפירה (כוחי ועוצם ידי עשה לי את החיל הזה)? ג. איך בונים את האמונה בעצמך ובצדקת הדרך שלך למרות שיש אנשים רבים, לעתים קרובים שבוחרים בדרך שונה ומקניטים אותך על הדרך בה אתה בוחר? ד. האם ישנו ספר שמדבר על הנושא הזה מאמר? רצוי משהו לא מורכב מידי.
תשובה: מדברי בעלי המחשבה העוסקים בנושא התשובה נראה כי הדבר הנכון לעשותו הוא לנוע מקצה לקצה, בתנועה רוחנית מתמדת. תנועה זו מתחילה באמונה עמוקה בצלם אלוקים שבנו, ביכולת הבחירה, בכך שעיקר האמונה הי"ד של הרמב"ם הוא הבחירה החופשית, ברצון הפנימי שלנו, באופק הגדול של תנועת ההתקשרות שלנו באלוקים. מתוך כך, האדם גם יודע שכוח הבחירה שלו יכול להפיל אותו, והוא גם חווה נפילה. ובעת נפילה הוא מבקש מריבונו של עולם "השיבנו ד  אליך ונשובה", והוא עניו דיו לחוש כי הוא נזקק לעזרה ומעוניין בה, ואז הוא צומח מחדש למעלה, וחוזר חלילה. אמנם, החזרה אינה נעשית בדיוק באותו נתיב, ויש חידושים ושינויים ומעגלים חדשים, וכך הדברים לא רק שאינם מייאשים, אלא הם משמחים ומעניינים ומרתקים. הדברים עלולים להפוך לכפירה בשעה שאדם מתעלם לחלוטין מכל מי שהיה שותף בתנועה הפנימית הזו שלו, ובראש ובראשונה מריבונו של עולם. אולם בדרך כלל הם לא שם. וכאשר מדובר על צדקת הדרך   חכמת החיים הגדולה היא להפוך את העומד מולך לחלק בלתי נפרד מהבניין שלך. במקום לחיות חיים מתמידים של עימות, ושל ניסיון להוכיח ולהתנצח בשאלת הצודק והלא-צודק   לחפש כתוב שלישי שמכיל את כל הכתובים כולם. וכשמקניטים אותך   הדבר הטוב לעשות הוא דווקא לגייס את ההקנטה. ראשית, להקשיב לה. אולי יש בדבריה אמת. אולי אתה יכול לקנות לעצמך משהו מהקנטה זו. ואם לא   עצם העובדה שהיא זיכתה אותך לבחון מחדש את עמדותיך   היא תרומה גדולה למי שאתה ומה שאתה. וכך צומחים, לא מתוך מריבה ולא מתוך עימות, אלא מתוך אימות מתמיד של הכיוונים הרוחניים שאנו פוסעים בהם. האם אני יכול לחדד עוד?
שאלה: טלוויזיה: לכבוד הרב. יש לנו בבית טלוויזיה,אני אישית לא מתקרב אליה מעדיף ללמוד במקום זה(מאוד אוהב ללמוד תורה),אמא שלי ואחים שלי חושבים שכל עוד ולא רואים דברים לא צנועים אין בזה שום איסור.איך אפשר להסביר להם את חומרת הדבר???? וישר כח!!!!!!
תשובה: ואולי יהיה נכון יותר בשלב הזה לא להסביר להם את חומרת הדבר? אולי יהיה נכון בשלב הזה לעשות את מה שאתה מתקשר בו ומתדבק בו ומתעלה ממנו, ומידי פעם להזמין את אחד מבני המשפחה להיות שותף אתך, ועל ידי כך לאפשר למאור שבתורה לרומם ולקדש, ולא להיכנס לעימותים וויכוחים וניסיונות לגרום להם לעשות משהו שהם עדיין לא בשלים אליו? אין דרך אחת שהיא נכונה, ויש דרכים רבות. אני מאוד מאמין בדרך הזו.
שאלה: שם שני לתינוק: כבוד הרב לבסוף החלטנו לקרוא לבני - יהונתן, ואני מאוד רוצה להוסיף לו שם שני כמו שיש לי, (שמי השנה - שרה). אנחנו מתבלטים בין השמות אביהו ואלעד, לשם השני. השם השני הוא בקשה מסבי המנוח.
תשובה: שני השמות לא מומלצים. עייני בקישורים: